b'\n_START_ARTICLE_\nTrpljenje mladega Wertherja\n_START_SECTION_\nVsebina\n_START_PARAGRAPH_\nMladi Werther se je preselil k teti, da bi uredil zadeve okoli materine dedi\xc5\xa1\xc4\x8dine. Bil je izobra\xc5\xbeen umetnik, ki se je veliko sprehajal po gozdovih, hribih, travnikih. Narava mu je bila zelo v\xc5\xa1e\xc4\x8d._NEWLINE_Ljudje z okolice so ga \xc5\xbee poznali in spo\xc5\xa1tovali kot gospoda. Posebno se je prikupil otrokom. Po nekaj tednih je bil povabljen na zabavo. Najel je ko\xc4\x8dijo in se s svojo spremljevalko in \xc5\xa1e enim dekletom odpravil k Charlotte v Wahlheim. Izvedel je, da se bo kmalu poro\xc4\x8dila. Werther je stopil ponjo v hi\xc5\xa1o. Zagledal jo je kako daje otrokom kruha. Lotte je bila kakor njihova mati. Wertherju je bila takoj v\xc5\xa1e\xc4\x8d. Na zabavi je zaplesal tudi z njo. Dobro sta se ujemala. Proti koncu se je pri\xc4\x8delo obla\xc4\x8diti. \xc4\x8cetudi je bila zabava na pokritem so se nekateri vrnili domov. Lotte, Werther in \xc5\xa1e nekaj jih je ostalo. Lotte je predlagala igro za kraj\xc5\xa1anje \xc4\x8dasa. Med Wertherjem in Lotte je bilo nekaj posebnega. Werther jo je skoraj vsak dan obiskal. Ni mogel \xc5\xbeiveti brez nje._NEWLINE_Nekega dne se je vrnil Albert, Lottin zaro\xc4\x8denec. Bil je dober, delaven, izobra\xc5\xbeen \xc4\x8dlovek. Wertherju njegova prisotnost ni ugajala, \xc4\x8detudi sta postala prijatelja. Prijatelja in dopisovalca Wilheima je prosil naj mu najde slu\xc5\xbebo v kakem drugem kraju, da ne bi trpel zaradi Lotte. Po nekaj dneh je odpotoval brez pozdrava Lotti in Albertu._NEWLINE_Ni se mogel prilagoditi \xc5\xbeivljenju brez Lotte, \xc4\x8deprav je veliko napora vlo\xc5\xbeil v to. Nih\xc4\x8de ga ni razumel. Ni zdr\xc5\xbeal dolgo v tuji dru\xc5\xbebi. Odpotoval je do njemu naklonjenega grofa, toda tam se je za\xc4\x8del dolgo\xc4\x8dasiti. Vrnil se je v Wahlheim. Med potjo se je ustavil v kraju, kjer je pre\xc5\xbeivljal svoje otro\xc5\xa1tvo. V Wahlheimu so se stvari poslab\xc5\xa1ale. Slutnja, da ne bo nikdar dobil Lotte, se je potrdila. Za\xc4\x8del je misliti na samomor. Alberta je zasovra\xc5\xbeil. Naposled se je odlo\xc4\x8dil, da si lahko pomaga le s samomorom in da je le-ta edina re\xc5\xa1itev. Pred tem je obiskal Lotte. Hotel jo je poljubiti, sprva ga je poljubila, a se je kasneje spomnila na Alberta in ni hotela ve\xc4\x8d. To je bila kaplja \xc4\x8dez rob. Sposodil si je Albertovo pi\xc5\xa1tolo, pi\xc5\xa1tolo je dala slu Lotte, ki je \xc5\xbee malo slutila kaj se bo zgodilo, vedar ni\xc4\x8d ni rekla, ker se je bala kaj bi rekel Albert na njen poljub z Wertherjem. Napisal je poslovilno pismo, ter poravnal nekatere ra\xc4\x8dune. Ko je ura bila polno\xc4\x8d se je ustrelil, zjutraj so ga na\xc5\xa1li \xc5\xa1e napol \xc5\xbeivega, a mu niso mogli ve\xc4\x8d pomagati. _NEWLINE_Zajel ga je vrtinec nasprotujo\xc4\x8dih si ob\xc4\x8dutij in \xc4\x8dedalj bolj je bilo jasno, da ga bo pogoltnilo na dno. \xc4\x8cim bolj se je zapiral sam vase, tem bolj je izgubljal tla pod nogami. Resni\xc4\x8dnost, ljudje in predmeti, vse se mu je popa\xc4\x8dilo.'